PERIODEPLAN FOR STORMEN

JANUAR TIL MARS 2025

Da står vi foran et splitter nytt år med blanke ark, og nå skal vi begynne å bruke tiden fram mot påske og lysere tider.

Alle har behov for et avbrekk, så juleferien kommer som et viktig pusterom. Når vi kommer tilbake har vi kjent på at vi savner hverdagen og det å møte vennene våre i barnehagen, vi trenger tryggheten som de vanlige rutinene gir oss.

I barnehagen skal vi de første ukene ha gjenvinning og miljø. Vi trenger alltid en liten oppfriskning på dette når året starter. Vi kommer til å bruke samlingsstunder, eventyr og praktiske oppgaver i forbindelse med dette. Vi kommer til å ta turer til miljøstasjonen med glass og metall.

Vi skal ha oss en tur ned for å rydde litt i strandsonen, og vi skal lage et oppsamlingssystem for «bosset» vi finner slik at vi kan se hvor store mengder med boss vi samler.

I jfor klarte vi å nå målet vårt om at vi skulle få opp drivhuset. Dette skal vi benytte oss av i år, og målet er å prøve og være tidlig ute med planting (forkultivering) og satser på stort utbytte til høsten.

Samlingene våre fremover vil være preget av ulike tema, og eventyr, lek med språk i form av rim og regler, telling, sortering, sang, dans, samtaler og mye mer.

[Dette bildet](https://ikkepedia.org/wiki/Askeladden) av Ukjent forfatter er lisensiert under [CC BY-SA-NC](https://creativecommons.org/licenses/by-nc-sa/3.0/)

«….. barna skal få utvikle sin språkforståelse, språkkompetanse og et mangfold av kommunikasjonsformer» RP s.47

I forhold til livsmestring og helse er det naturlig å bruke æemæ i samlinger fremover. Vi kommer til å bruke de plansjene som er i flipoverheftet, med bilder til samtale og undring. Det er viktig at barna lærer å sette grenser for seg selv og akseptere andres grenser for egen kropp. I tillegg er det et mål at barna skal gjenkjenne og våge å si i fra dersom de selv blir utsatt for overgrep eller vold.

«.. Bhg skal være et trygt og utfordrende sted der barna kan prøve ut ulike sider ved samspill, fellesskap og vennskap. Barna skal få støtte i å mestre motgang, håndtere utfordringer og bli kjent med egne og andres følelser». RP s. 11

Sosial kompetanse, det å kunne omgås andre barn og grupper er noe av det viktigste i et barns liv, og vi jobber med dette kontinuerlig gjennom hele året. Her bruker vi samlinger, hverdagssituasjoner, bøker, konkreter, bilder og filmsnutter. Vi jobber med ulike ting.

Følelser, gjenkjenning av sine egne følelser og hvordan disse kjennes ut, og ikke minst se og forstå andre sine følelser. Hvem er jeg, min familie, mine interesser, hva kan jeg, hva må jeg øve på. Hvordan kan jeg spørre om å få være med i lek? Hva skjer med meg og andre dersom man ikke får være med? Dette er noe av det vi snakker og forteller om i valg av eventyr og bøker til samlingsstunder.

Fredager vil vi fortsatt ha rytmikk/sangsamling som vi pleier.

Den psykiske helsen er viktig, det å lære seg å tåle livet og de utfordringene man kan stå i. Vi er opptatt av at barna skal få med seg verktøy som de kan bruke dersom de står i vanskelige situasjoner. Livet er ikke alltid en «dans på roser», og barna trenger at vi hjelper dem også når det ikke er så lett. Hvordan barna takler å stå i vanskelige situasjoner er ulikt, og vi er sikker på at de håndterer det bedre dersom de har med seg et utvalg av «verktøy», som hjelper de til å løse situasjonen på en god måte både for seg selv, men og for andre. Noen ganger er det vondt før det blir bedre, og det er en kjempeviktig erfaring å ha med seg. Vi kan ikke alltid få det som man vil, og det kan være vondt. I sånne situasjoner er det viktig at voksne er tilstede, ser, hjelper, samtaler, veileder barna sånn at de neste gang har en erfaring med seg, som de kan bruke da. Det er viktig at barna blir kjent med hele følelsesregisteret sitt, og kan sette ord på hvordan de har det. Voksne må tåle at barna skal prøve oss ut. Er vi stødig voksne og gjør det vi sier vi skal, viser vi at vi mener det vi sier og tar de avgjørelsene barna er for små til å ta. Da skjønner barna at vi tar de på alvor. Og da tar de oss på alvor når vi sier noe. Barna trenger forutsigbarhet, og det kan vi gi de ved å være tydelige, trygge voksne som holder det vi lover og «ordner» opp dersom vi ikke gjør det.

Noen av målene vi jobber mot er:

* Oppleve å ha like muligheter i barnehagen- uavhengig av kjønn, funksjonsevne, språk osv.
* Oppleve trivsel, livsglede, mestring og følelsen av å bety noe for andre.
* Oppøve det å mestre motstand og kunne håndtere utfordringer.
* Oppleve allsidig fysisk aktivitet, bevegelsesglede og motorisk utvikling.

Mandager er lekedager, og da kan barna ta med seg en leke de ikke er redd for, og denne må kunne brukes inne og ute.

Personale på Stormen dette året, er Mona – Pedagogisk leder, Nils-Magne – barnehagelærer og Suzanne – barne og ungdomsarbeider som er det faste personalet.

I tillegg har vi på utedagene våre om onsdagene styrket personalgruppen med Lars-Kristian, noe som gjør at vi kan dele gruppen dersom vi ser at det er hensiktsmessig disse dagene. Lars-Kristian er også sammen med oss på Torsdagene den samme uken.

Fredagen har Nils-Magne permisjon, og da er det Lars-Kristian som er inne og tar disse timene.

Ukeplanene skal ligge klar i løpet av søndagene, og det blir utarbeidet egne planer for gruppedagene.

Vi deler innearealet med Regnbuen, dette gjør som dere vet at vi har ute og innedager. Vi er opptatt av at utedagene våre skal være ute så lenge det lar seg gjøre. Men det er ikke sånn at vi er ute for enhver pris. Dersom vi av ulike grunner ikke kan være ute, har vi mulighet til å gå inn om ettermiddagen sånn som dere har sett at vi gjør noen ganger. Dette er en vurdering vi tar fortløpende.

Når vi er ute på formiddagen, har vi dyrestell ca kl10. Når vi er inne på formiddagen har vi ansvar for dyrestell om ettermiddagen. Når det er kaldt og vinter er dyrene våre mer avhengig av at vi kommer med kraftfor, høy og at vi skifter vannet deres oftere. Når det er vår, sommer og fin høst klarer dyrene våre seg mer alene.

Vi skal prøve å dokumentere det vi gjør ved hjelp av bilder og tavlepost. Bilder blir lagt ut om fredagene, og tavlepost kommer fortløpende.

Dersom dere lurer på noe, vil at vi skal vite noe, ønsker en samtale el, ta kontakt

Hilsen

Mona, Nils-Magne, Suzanne og Lars-Kristian